CELEX: 62010CA0400
Language: lt
Date: 2010-10-05 00:00:00
Title: Byla C-400/10 PPU: 2010 m. spalio 5 d. Teisingumo Teismo (trečioji kolegija) sprendimas byloje ( Supreme Court (Airija) prašymas priimti prejudicinį sprendimą) J. McB. prieš L. E. (Teisminis bendradarbiavimas civilinėse bylose — Su santuoka ir tėvų pareigomis susijusios bylos — 1980 m. spalio 25 d. Hagos konvencija dėl tarptautinio vaikų grobimo civilinių aspektų — Reglamentas (EB) Nr. 2201/2003 — Nesantuokiniai vaikai — Tėvui suteikiamos globos teisės — Globos teisių sąvokos aiškinimas — Bendrieji teisės principai ir Europos Sąjungos pagrindinių teisių chartija)

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/10
            
         2010 m. spalio 5 d. Teisingumo Teismo (trečioji kolegija) sprendimas byloje (Supreme Court (Airija) prašymas priimti prejudicinį sprendimą) J. McB. prieš L. E.
   
   (Byla C-400/10 PPU) (1)
   
   (Teisminis bendradarbiavimas civilinėse bylose - Su santuoka ir tėvų pareigomis susijusios bylos - 1980 m. spalio 25 d. Hagos konvencija dėl tarptautinio vaikų grobimo civilinių aspektų - Reglamentas (EB) Nr. 2201/2003 - Nesantuokiniai vaikai - Tėvui suteikiamos globos teisės - „Globos teisių“ sąvokos aiškinimas - Bendrieji teisės principai ir Europos Sąjungos pagrindinių teisių chartija)
   2010/C 328/15
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      Supreme Court (Airija)
   
   
      Šalys pagrindinėje byloje
   
   
      Ieškovas: J. McB.
   
      Atsakovė: L. E.
   
      Dalykas
   
   Prašymas priimti prejudicinį sprendimą — Supreme Court — 2003 m. lapkričio 27 d. Tarybos reglamento (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinančio Reglamentą (EB) Nr. 1347/2000 (OL L 338, p. 1; 2004 m. specialusis leidimas lietuvių k., 19 sk., 6 t., p. 243) aiškinimas — Nesantuokinis vaikas — Tėvo globos teisės — Nacionalinės teisės aktai, kuriais remiantis tėvas privalo gauti kompetentingo teismo nutartį tam, kad galėtų pasinaudoti vaiko globos teisėmis, dėl kurių vaiko išvežimas ar jo negrąžinimas į jo nuolatinę gyvenamąją vietą taptų neteisėtas
   
      Rezoliucinė dalis
   
   2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000, turi būti aiškinamas taip, kad juo nedraudžiama valstybės narės teisėje numatyti, jog vaiko tėvas, nesusituokęs su jo motina, globos teises įgyja tik jei gauna jas suteikiantį kompetentingo nacionalinio teismo sprendimą, dėl kurio gali būti pripažinta, kad motina išvežė vaiką arba jo negrąžino neteisėtai šio reglamento 2 straipsnio 11 punkto prasme.
   
      (1)  OL C 260, 2010 9 25.